CELEX: 62017TN0579
Language: hu
Date: 2017-08-28 00:00:00
Title: T-579/17. sz. ügy: 2017. augusztus 28-án benyújtott kereset – Wall Street Systems UK kontra EKB

16.10.2017   
            
            
               HU
            
            
               Az Európai Unió Hivatalos Lapja
            
            
               C 347/47
            
         2017. augusztus 28-án benyújtott kereset – Wall Street Systems UK kontra EKB
   (T-579/17. sz. ügy)
   (2017/C 347/62)
   Az eljárás nyelve: angol
   
      Felek
   
   
      Felperes: Wall Street Systems UK Ltd (London, Egyesült Királyság) (képviselő: A. Csaki ügyvéd)
   
      Alperes: Európai Központi Bank (EKB)
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Központi Banknak (EKB) a szerződés valamely másik ajánlattevőnek történő odaítéléséről szóló határozatát, 2017. augusztus 17-i másodfokú határozat formájában, valamint valamennyi ezzel összefüggő jövőbeli határozatot;
            
         
               —
            
            
               az alperest kötelezze az eljárás költségeinek viselésére.
            
         
      Jogalapok és fontosabb érvek
   
   Keresete alátámasztása érdekében a felperes az alábbi jogalapra hivatkozik.
   A felperes vitatja az alperesnek a szerződés valamely másik ajánlattevőnek történő odaítéléséről szóló határozatát, 2017. augusztus 17-i másodfokú határozat formájában, és kéri ezen, valamint az ezzel összefüggő (különösen a szerződés odaítéléséről szóló) jövőbeni határozatok megsemmisítését. A fent hivatkozott határozat meghozatalára az (EU) 2016/245 európai központi banki határozat (1) és az alkalmazandó uniós jog, különösen az átláthatóság elvének, a hátrányos megkülönböztetés elvének és a költséghatékonyság elvének a megsértésével került sor.
   
      (1)  A beszerzési szabályok meghatározásáról szóló, 2016. február 9-i (EU) 2016/245 európai központi banki határozat (HL 2016. L 45., 15. o.).